open-index/open-wikipedia-markdown huggingface dataset:
שחמט השתלות

שמאל|ממוזער|250px|תמונת מצב ממשחק: 1.פ@ה7 מח8 2.ר:ז#7
**שחמט השתלות** (Crazyhouse) הוא וריאציית שחמט שבה שחקן שמכה כלי יריב, יכול בתורו "להשתיל" אותו בלוח בצבע שלו במקום להזיז כלי. המשחק קיים גם בגרסת זוגות (שם הוא נקרא שחמט זוגות) ודומה למשחק היפני שוגי.

## חוקים

המשחק מתקיים על פי חוקי השחמט הרגילים, בתוספת החוקים הבאים:
* כאשר אחד הצדדים מכה כלי יריב, הוא מקבל לתוך ה"בנק" שלו את אותו כלי - אבל בצבע הנגדי (הצבע שלו). בכל תור אפשר להזיז כלי או להשתיל את אחד מהכלים שבבנק בלוח. מותר להשתיל כלי רק במשבצת פנויה.
* אסור להשתיל רגלים בשורה הראשונה או השמינית.
* אם רגלי מגיע לשורה השמינית הוא מוכתר כרגיל, אך כאשר מכים אותו הוא מושתל כרגלי.
* לפי חלק מהגרסאות, אין להשתיל כלי במצב שגורם למט מיידי.
* רגלי שמושתל בשורה השנייה יכול לזוז מסע כפול או להכות דרך הילוכו. צריח שהושתל באחת הפינות וטרם זז יכול לבצע הצרחה.
מטרת המשחק, כמו בשחמט רגיל, היא הנחתת מט על מלך היריב. המט תקף רק אם ליריב אין דרך להשתחרר ממנו כולל השתלת כלים.

כאשר רושמים את תנועות המשחק נהוג לציין השתלה בסימן @ (לדוגמה: ר@ה2 משמעותו שרץ הושתל במשבצת ה2)

תיקו בשחמט השתלות נדיר ביותר, מחסור הדדי בכלים למט אינו מצב אפשרי בשחמט השתלות מכיוון שגם אם לכל אחד מהשחקנים נשאר רק המלך על הלוח תמיד יהיו לאחד מהשחקנים ולרוב אף לשניהם כלים להשתלה, וחוק חמישים המסעים מאבד מערכו באופן משמעותי מכיוון שכל כלי שהוכה יכול לחזור ללוח. עם זאת, חזרה על השתלה של רגלים והחלפתם היא סיבה נפוצה לתיקו בשחמט השתלות.

## אסטרטגיה
בשחמט השתלות לכל כלי שמוכה יש משמעות כפולה: גם חיסרון בחומר וגם יתרון ליריב, ולכן יש להיזהר שבעתיים מהכאות (הקרבות, לדוגמה, נפוצות הרבה פחות). הפרש מתחזק בהרבה, כיוון שהשתלות לא משפיעות עליו. גם הרגלים מתחזקים, כיוון שהם יכולים להיות מוצבים כמעט בכל משבצת ולתקוע טריז, או לשמש לביצורים. כלי ה"טווח ארוך": מלכה, צריח ורץ מאבדים הרבה מכוחם כיוון שאפשר לחסום את דרכם באמצעות השתלה.

בנוסף, מוגנות המלך היא הדבר הכי חשוב בשחמט השתלות, לכן מלך הנגדי פתוח (רגלים לא מגנים עליו, ניתן לתת לו הרבה שחים וכו'..)  הוא יתרון משמעותי, וכדאי לנסות לשמור על הרגלים שבדרך כלל שומרים על המלך (ו2, ז2..) ולמנוע הקרבות פוטנציאליות של היריב על חיילים אלו.

הכתרות לצריחים או רצים נדירות מאוד בשחמט השתלות מאחר שפט נדיר במיוחד, והכתרות לפרשים נפוצות יותר היות שהן יכולות לאיים בשח מעמדות שמהן הכתרה למלכה לא מאיימת בשח.

מט חנק ומט נגיעה בשחמט השתלות נפוצים הרבה יותר מבשחמט סטנדרטי מכיוון שאי אפשר להציל מהם את המלך באמצעות השתלה, בעוד שמט מדרגות ומט השורה האחורית נדירים יותר כי מהם אפשר להציל את המלך באמצעות השתלה של כלי בין המלך לבין הכלי המאיים.

## קישורים חיצוניים

* שחמט השתלות

קטגוריה:וריאציות שחמט
בול יום הזיכרון

**בול יום הזיכרון** הוא בול שמנפיק השירות הבולאי מדי שנה לקראת יום הזיכרון לחללי מערכות ישראל.

## מאפייני הבול
החל משנת ה'תשי"ב ועד לשנת ה'תשכ"ה היה בול יום הזיכרון משותף עם בולי יום העצמאות. נושא הבול בשנים אלה שיקף בדרך כלל את העצמאות (ולא את הזיכרון), ובחלק מהשנים הוקדשו הבולים לפרחי ארץ ישראל. החל משנת ה'תשכ"ו בול יום הזיכרון מונפק בנפרד, בול אחד בכל שנה.

נושאי בול יום הזיכרון השתנו במהלך השנים. בשנים הראשונות להנפקתו בנפרד (תשכ"ו-תשל"ג) הציג הבול נושאי זיכרון סמליים, כגון להבת זיכרון. בשנת תשל"ד, השנה שלאחר מלחמת יום הכיפורים, רמז הבול למלחמה זו, בהציגו גבר עטוף בטלית ולראשו קסדה. בשנים שלאחר מכן (תשל"ה-תשס"ז) התמקד הבול באנדרטאות ובאתרי הנצחה לחללי צה"ל. לאחר שנתיים שבהן שב הבול להציג נושאי זיכרון סמליים, עבר הבול להציג, משנת תש"ע ואילך, שירי זיכרון.

בשתי שנותיו הראשונות כבול נפרד (תשכ"ו-תשכ"ז) הופיע על שובל הבול סמל משרד הביטחון, ומשנת תשכ"ח ואילך מופיע בשובל סמל צה"ל.

שמו של יום הזיכרון, שהופיע על שובל הבול, השתנה במהלך השנים:
* תשי"ב–תשי"ט: יום הזכרון ללוחמי הקוממיות.
* תש"ך: יום הזכרון לחללי מלחמת הקוממיות וצה"ל.
* תשכ"א–תש"ם: יום הזכרון לחללי צה"ל.
* תשמ"א–תשמ"ט: יום הזכרון לחללי מערכות ישראל, בהתאם לשינוי שמו של החוק הקובע יום זיכרון זה.
* תש"ן ואילך: יום הזיכרון לחללי מערכות ישראל (המילה "הזכרון" שונתה מכתיב חסר לכתיב מלא).

בין השאר משמש הבול למשלוח מכתב משר הביטחון למשפחות השכולות לקראת יום הזיכרון.

## פירוט הבולים
### בולים משותפים ליום העצמאות ויום הזיכרון

### בולים ליום הזיכרון בלבד

## קישורים חיצוניים

* 
* 

## הערות שוליים

קטגוריה:הנצחת חללי מערכות ישראל
קטגוריה:בולי ישראל
הרצל (פירושונים)

השם **הרצל** (בגרמנית: **Herzl**) הוא שם משפחה שפירושו בעברית "לב קטן". שם זה ידוע כשם משפחתו של **[[בנימין זאב הרצל]]**, חוזה מדינת ישראל. ברבות השנים הפך שם זה לשם פרטי נפוץ בישראל, וכן נקראו על שמו מוסדות ואתרים רבים.

קטגוריה:שמות משפחה
קטגוריה:שמות משפחה אשכנזיים
קטגוריה:שמות פרטיים לגברים
כתר צפוני

**כתר צפוני** היא קבוצת כוכבים קטנה בשמי הצפון, שכוכביה הבהירים מסודרים בצורת חצי עיגול הבולטת לעין. הקבוצה היא אחת מ-88 קבוצות הכוכבים המודרניות, והיא נכללה ב-48 קבוצות הכוכבים שהגדיר תלמי. הקבוצה מייצגת כתר שבו משובצת אבן חן - הכוכב אלפקה או גמה. בימי תלמי הקבוצה נקראה רק "כתר" ותאור "צפוני" נוסף מאוחר יותר על מנת להדגיש את ההפרדה מהקבוצה כתר דרומי.

## כוכבי הקבוצה
**[[אלפא בכתר צפוני|α בכתר צפוני]]** (**גמה** או **אלפקה**) הוא כוכב זוגי לוקה (בדומה לאלגול) במרחק של כ-75 שנות אור. הכוכב הבהיר מבין השניים הוא כוכב לבן - כחלחל עם בהירות נראית מדרגה 2.2 ובן הזוג העמום יותר הוא כוכב צהוב עם בהירות מדרגה 7. אחת ל-17 יום ו-8.6 שעות הכוכב העמום עובר על פני הבהיר ומוריד את הבהירות הכוללת לדרגה 2.3.

**β בכתר צפוני**, הוא כוכב לבן - צהבהב במרחק של כ-115 שנות אור ועם בהירות מדרגה 3.7. 

**R בכתר צפוני** הוא כוכב משתנה מסוג על-ענק צהוב במרחק של כ-6000 שנות אור ועם בהירות מדרגה 6. באופן בלתי סדיר ובמהירות בהירותו צונחת לדרגה 14 ואחר כך במשך מספר חודשים היא חוזרת בהדרגה לדרגה 6. הסבר אפשרי לתופעה היא הצטברות הדרגתית של פחמן גזי בשכבות החיצוניות של הכוכב וכשריכוזו מגיע לסף מסוים הגז מתעבה לטיפות גדולות החוסמות את הקרינה וגורמות לירידה הדרמטית בבהירות. לחץ הקרינה של הכוכב מאדה את הפחמן בחזרה ומפזר את האטומים וכך הבהירות שוב עולה.

## מיתולוגיה
הקבוצה זוהתה ככתר של אריאדנה בתו של מינוס מלך כרתים, אותו קיבלה מדיוניסוס. לפעמים הכתר שויך לשומר הדובים הנמצא בסמוך אליו.

## ראו גם
* כתר דרומי

## קישורים חיצוניים

* 

*
קטגוריה:קבוצות כוכבים
קטגוריה:48 קבוצות הכוכבים של תלמי
מודל (לוגיקה מתמטית)

בלוגיקה מתמטית, **מודל** של תורה הוא מבנה המתאים לשפה, שבו מתקיימות כל האקסיומות. לעניין זה, המבנה כולל קבוצה, עם השׂמות מתאימות לקבועים, לפונקציות וליחסים השייכים לשפה. 

לדוגמה, אפשר לתאר תורה שיש בה קבוע אחד c, ויחס בינארי P, עם האקסיומות \forall x:P(x,c),\forall x\,\exists y:P(y,x)\land\neg P(x,y). מודל אפשרי כולל את הקבוצה \{1,2,3,c\}, והיחס P=\bigl\{(1,c),(2,c),(3,c),(c,c),(1,2),(2,3),(3,1)\bigr\}, שבה מתקיימות שתי האקסיומות. 

קיומו של מודל מוכיח שהתורה עקבית. מאידך, משפט השלמות של גדל קובע שלכל תורה עקבית יש מודל אחד לפחות.

לפי משפט הקומפקטיות, לתורה שיש לה מודלים בגדלים סופיים לא חסומים, יש גם מודל אינסופי.

לפי משפט לוונהיים-סקולם, לתורה שיש לה מודל אינסופי, יש מודל מכל עוצמה אינסופית הגדולה מעוצמת קבוצת הקבועים.

קטגוריה:לוגיקה מתמטית
פרס הרצל (הרצליה)

**פרס הרצל** הוא פרס המוענק על ידי עיריית הרצליה לאישים בעלי תרומה בולטת בתחום הציונות.

## ההיסטוריה של הפרס
מוסד הפרס נוסד בשנת 1974, במלאת 50 שנה להקמת העיר הרצליה, ובשיתוף ההסתדרות הציונית העולמית. באוקטובר 1976 פורסמו בעיתונות מודעות הקוראות להגשת המלצות על מועמדים: יחיד, קבוצה או מפעל שתרמו למעשה הציוני בחמש השנים האחרונות. במהלך שנות ה-70 הוענק הפרס פעמיים:
* בשנת 1977, בנוכחות נשיא המדינה אפרים קציר -
** יצחק יעקובי, תושב העיר רחובות, על שבחר להעתיק את מקום מגוריו לקריית שמונה.
** חברי קיבוץ קטורה, על התיישבותם החלוצית בערבה.
* בשנת 1979 -
** ישראל פולק, יושב ראש תשלובת "פולגת", על פיתוח התעשייה בנגב.
** בלה ויואל קצור, חברי קיבוץ גבעת חיים, על נכונותם לעזור בהדרכה לקיבוצים חדשים.

## חידוש מסורת הענקת הפרס
מאז שנת 1979 לא חולק הפרס, אך בשנת 2005, לציון 80 שנה להקמת העיר הרצליה, יזמה ראש העיר יעל גרמן את חידוש מסורת הענקת הפרס. מאז הוענק הפרס לאישים הבאים:
* בשנת 2005 - פרופסור אניטה שפירא, על היותה חוקרת חשובה של התנועה הציונית.
* בשנת 2006 - ד"ר מרדכי נאור, על פועלו הספרותי במחקר של תולדות ארץ ישראל והציונות.
* בשנת 2007 - אליהו הכהן, על מחקרו בתחום התרבות הישראלית והזמר העברי.
* בשנת 2008 - פרופסור זאב צחור, נשיא מכללת ספיר, על תרומה בולטת בתחום הציונות.
* בשנת 2009 - הפרס לא חולק בשל קשיים כלכליים
* בשנת 2010 - עזריה אלון, ממייסדי החברה להגנת הטבע
* בשנת 2011 - שולמית לסקוב, על תרומתה לחקר תולדות היישוב והתנועה הציונית
* בשנים 2012 ו-2013 החליטה עיריית הרצליה שלא להעניק את הפרס
* בשנת 2014 - פרופסור רות קרק, על תרומתה לחקר הציונות וארץ ישראל

שווי הפרס עומד על 50,000 ש"ח. בראש ועדת הפרס לשנת 2011 עמד תיאודור אור, ובראש הוועדה לשנת 2014 עמדה השופטת בדימוס עדנה בקנשטיין.

## קישורים חיצוניים
* 

## הערות שוליים

*
הרצל
קטגוריה:הנצחת בנימין זאב הרצל
קטגוריה:הרצליה: תרבות
הרצל
פרס הרצל

**פרס [[הרצל]]** הוא שמם של מספר מוסדות הענקת פרסים בארץ ישראל ובעולם.

## הערות שוליים
מארלי ואני

**מארלי ואני** (2005) הוא ספר אוטוביוגרפי שנכתב על ידי העיתונאי האמריקאי ג'ון גרוגן. הספר היה יותר מ-50 שבועות בראש רשימת רבי-המכר של הניו יורק טיימס. גרוגן מתאר בגוף ראשון את חיי משפחתו המשותפים עם הלברדור רטריבר שלו, **מארלי**, את מערכות היחסים במשפחה ואת הלקחים הנלמדים מתקופה זו. הספר יצא לאור בעברית בהוצאת מטר.

מארלי מתואר, בהתאם לטבעו כלברדור, ככלב רועש ובלתי ניתן לשיטה. הוא חזק, רעב לעיתים תכופות, פעיל ואף הרסני לרכוש המשפחה (ללא כוונות זדוניות). הוא נכשל "להבין" מה בני האדם מצפים ממנו, ובנקודה מסוימת בסיפור גרוגן מעיר, כנראה בהלצה, שמחלת נפש היא ההסבר להתנהגותו. אף על פי כן, פעולותיו והתנהגותו תמיד נסלחו, שכן ברור שכוונותיו טובות.

הניגוד העצום בין הבעיות והמתח שנגרמים על ידי התנהגותו של מארלי לבין המסירות האדירה, האהבה והביטחון שהוא מעניק למשפחה, שלומדת לקבל אותו כפי שהוא והיגון שהביעה במותו מזקנה, מהווה את הרקע לסיפור.

ב-2008 יצא לאקרנים סרט קולנוע המבוסס על הספר, ואף הוא זכה להצלחה רבה. גרוגן היה שותף להפקת הסרט, ואף כתב לו את התסריט.

## עלילה
ג'ון, עיתונאי, וג'ני, זוג נשוי טרי, היו חובבי בעלי חיים. הם החליטו לאמץ כלב לביתם כאימון לקראת הולדת ילדים. הם רכשו גור כלבים וקראו לו מארלי, על שם הזמר בוב מארלי. מארלי גדל במהרה לכלב בוגר וחזק. למרות מאמצי הזוג לחנכו במסגרות שונות, הכלב לא קיבל את מרות בעליו. לעיתים, השתמש מארלי בכוחו האדיר להרוס את רכוש הבית, ובעת התקפי פחד מסופות רעמים, לעס את דרכו בין דלתות, כלובים ואף קירות מרתפים. בזמנים אחרים, כאשר רצה להתחבר לכלבים אחרים או לחקור ריחות שונים, רץ בכל כוחו אל עבר מטרתו, תוך גרירת אנשים ורהיטים מאחוריו.

מארלי נשאר עם המשפחה כאשר עברה מביתם המקורי לבוקה רטון תחילה ומאוחר יותר לפנסילבניה, וגם כאשר ילדו את ילדם השלישי. במקרים אחדים הראה אמפתיה ורצינות רבה - הוא ניחם את ג'ני כאשר הפילה את עוברה הראשון והגן על שכנו כאשר הותקף. למרות הקשיים בשליטה בו, מארלי היה חבר משפחה אהוב ונאמן.

בגיל 13, כאשר היה חלש מאוד מזקנה, נאלץ ג'ון להרדימו, לאחר התנפחות קיבתו בפעם השנייה. בדקותיו האחרונות אמר ג'ון למארלי משפט שאף אחד לא אמר לו מעולם: "אתה כלב **נהדר**". המשפחה התאבלה על מותו של מארלי זמן רב, בייחוד ההורים, שראו במארלי דוגמה למופת של אהבה ללא תנאים, של מסירות ושל הנאה מהחיים. לאחר המוות, תיאר ג'ון את אהבתו למארלי. מספר התגובות לטור היה כה גדול, כך שתיבת הדואר האלקטרוני של ג'ון התמלאה. ג'ון סיפר שמעולם לא קיבל כמות תגובות שכזו.

## קישורים חיצוניים
* 
* 
* 

קטגוריה:אוטוביוגרפיות
קטגוריה:ספרים אמריקאיים
קטגוריה:ספרי 2005
קטגוריה:ספרים שעובדו לסרטים
קטגוריה:ספרי הוצאת מטר
מגנאט

שמאל|ממוזער|250px|מגנאט פולני
**מָגְנַאט** (באנגלית: **magnate**, מן המילה הלטינית **magnas** שמשמעותה "גדול") הוא תואר שניתן ברחבי אירופה לאציל או לאדם בעל עוצמה כלכלית. בהקשר החברתי של ימי הביניים וראשית העת החדשה, מגנאט הוא אציל בעל אחוזות רבות ותוארו הוא נסיך שולט, בישוף, דוכס או רוזן, ובכך הוא מובחן מן האצולה הזוטרה. 

בדוכסות ליטא, וכן בפולין (והאיחוד הפולני-ליטאי), המגנאטים היו מעמד חברתי של אצילים עתירי נכסים בעלי אגד אחוזות שניהלו משק אוטרקי. הם היו במאבק מתמיד עם האצילים הנמוכים, שבבעלותם היו האחוזות הקטנות, ועם המלוכה, שבפולין הייתה לרוב חלשה וחסרת יכולת פעולה. במאה ה-17 הפכו המגנאטים לבעלי הכוח העיקריים בפולין כאשר השתלטו על רוב האחוזות הקטנות ועל הפרלמנט - הסיים. כוחם הגדול של המגנאטים בפרלמנט אפשר להם לקבוע את תקנת ליברום וטו (liberum veto), כלומר זכותו של כל חבר בפרלמנט להטיל וטו על כל החלטה פרלמנטרית. על פי חוקי הסיים, אם בתוך שישה שבועות מהצעת חוק לא מתקבלת ההחלטה פה אחד, ההחלטה בטלה. בנוסף, על פי חוקת הסיים, בכל מושב פרלמנטרי מאוגדים כל החוקים לקובץ אחד, המפורסם בתום המושב. אם אחד החוקים במושב הפרלמנט נדחה (ולו על ידי חבר פרלמנט אחד) – כל קובץ החוקים בטל. אופן פעולה זה מנע ממשל אפקטיבי בפולין ועודד את שכנותיה רוסיה, פרוסיה ואוסטריה לנגוס משטחה של פולין ללא התנגדות. באופן אירוני, אחת הפעולות הראשונות של שלטון הכיבוש הרוסי הייתה לחסל את כוחם של המגנאטים ואף להגלות את חלקם לאזורים מרוחקים ברוסיה.

באנגליה כונו בשם "מגנאטים" האצילים שקיבלו את כוחם ואת עצמאותם היחסית מן השלטון המרכזי בעקבות אופן ההורשה של אדוארד השלישי. מלך זה חילק את ממלכתו בין בניו, כולל בניו הלא-חוקיים, במקום להוריש אותה לבן יחיד. יצירתם של בתים חזקים בעלי טענות לכתר גרמו קרוב למאה שנות סכסוך חמוש בין המגנאטים לבין עצמם ובינם למלך. שיאם של הסכסוכים היה מלחמת האזרחים הידועה בכינוי מלחמת השושנים 1455 – 1485. בתקופה זאת לא נקבע היורש לכתר על פי סדר הירושה אלא על פי ניצחונות בשדה הקרב. כוחם של המגנאטים באנגליה חוסל עם עלייתו של בית טיודור לשלטון. הנרי השביעי שלל ממגנאטים רבים את כספם, תאריהם וחסינותם מעינויים ואף הוציא להורג כמה מהם. במלאכת דיכוי המגנאטים המשיך בנו הנרי השמיני.

בממלכות שונות היה המגנאט אציל בעל זכות הצבעה בפרלמנט - בהונגריה נקרא הבית העליון בפרלמנט "בית המגנאטים". מגנאטים התקיימו בממלכות נוספות, כגון בספרד שם כונו גרנדה (Grande) ובשוודיה, שם כונו סטורמן (Storman). 

קטגוריה:פולין: היסטוריה
קטגוריה:תוארי אצולה
קטגוריה:עושר
קטגוריה:אוקראינה: היסטוריה
ליכטנשטיין במשחקים האולימפיים

[250px|ממוזער|שמאל|גולשת הסקי [טינה וייארתר, זוכת מדליית ארד באולימפיאדת פיונגצ'אנג (2018)]]
שמאל|ממוזער|250px|גולש הסקי מרקו ביוכל, ייצג את ליכטנשטיין בשישה משחקי חורף רצופים בין 1992 ל-2010
**[[ליכטנשטיין]]** משתתפת ב**[[המשחקים האולימפיים|משחקים האולימפיים]]** מאז שנת 1936 בה שלחה ספורטאים לאולימפיאדת גרמיש פרטנקירכן ולאולימפיאדת ברלין. מאז השתתפה הנסיכות כמעט בכל האולימפיאדות, כשהיא שולחת בין משתתף אחד - באולימפיאדת אתונה (2004) למשלחת הגדולה ביותר, 13 משתתפים באולימפיאדת קלגרי (1988).

## הישגים
למרות אוכלוסייתה הקטנה מאוד של הנסיכות (33 אלף תושבים ב-2008), היא הצליחה לזכות לאורך השנים בעשר מדליות אולימפיות, מהן שתיים מזהב, כולן במשחקי החורף, ובענף הסקי האלפיני. היא המדינה המובילה במספר המדליות לנפש. 9 תוך 10 המדליות השיגו נציגים משתי משפחות.

במדליה הראשונה עבור ליכטנשטיין זכתה גולשת הסקי ילידת גרמניה הני ונצל שייצגה את המדינה בשתי אולימפיאדות. באולימפיאדת אינסברוק (1976) זכתה ונצל במדליית ארד בתחרות הסלאלום הענק, ובאולימפיאדת לייק פלאסיד (1980) זכתה בשתי מדליות זהב, בסלאלום ובסלאלום ענק ובמדליית כסף בגלישה במורד. אחיה של הני, אנדרס ונצל זכה בלייק פלאסיד במדליית כסף בתחרות הסלאלום הענק לגברים, וארבע שנים אחר כך במדליית ארד באותו המקצוע באולימפיאדת סרייבו.

את המדליות הנוספות לליכטנשטיין השיגו וילי פרומלט כשזכה במדליית ארד בתחרות הסלאלום אולימפיאדת אינסברוק, אורבסולה קונזט זכתה במדליית ארד בסלאלום נשים באולימפיאדת סרייבו (1984). פול פרומלט, אחיו של וילי, זכה באולימפיאדת קלגרי (1988) במדליית ארד בתחרות הסלאלום לגברים.

הישגיה המצוינים של ספורטאיה באולימפיאדת לייק פלאסיד הציבו את ליכטנשטיין במקום השישי מבין כל המדינות בדירוג הזכיות במדליות באותה אולימפיאדה.

לאולימפיאדת סוצ'י (2014) שלחה ליכטנשטיין ארבעה ספורטאים, הבולטת בהם גולשת הסקי האלפיני טינה וייארתר, בתה של הני ונצל, שנשאה את דגל המשלחת. באולימפיאדת פיונגצ'אנג (2018) זכתה וייארתר במדליית ארד בתחרות הסופר G.

במשחקי הקיץ השתתפו ספורטאים מליכטנשטיין, ללא שהגיעו להישגים משמעותיים, בתחרויות האתלטיקה, שחייה, קליעה, רכיבה, מרוצי אופניים, ג'ודו, טניס והתעמלות מכשירים.

## שינוי הדגל בעקבות האולימפיאדה
אחד האירועים המשמעותיים ביותר של ליכטנשטיין במשחקים האולימפיים אינו קשור כלל לספורט. עם פתיחת אולימפיאדת ברלין ב-1936 הבחינו חברי המשלחת כי דגל האיטי הנישא על ידי המשלחת ההאיטית זהה לדגל ליכטנשטיין. בעקבות גילוי זה נוסף לדגל המדינה הכתר שנה לאחר מכן.

## מדליות

### לפי אולימפיאדה
**באולימפיאדות החורף:**

### לפי ענף
**בענפי החורף:**

## ראו גם
* ליכטנשטיין במשחקים הפאראלימפיים
* ליכטנשטיין במשחקים האולימפיים לנוער

## קישורים חיצוניים

* אתר הוועד האולימפי של ליכטנשטיין

## הערות שוליים

קטגוריה:מדינות במשחקים האולימפיים
קטגוריה:ליכטנשטיין: ספורט
אוסטרלאסיה במשחקים האולימפיים

**אוסטרלאסיה** היה השם של נבחרת הספורטאים מאוסטרליה וניו זילנד שהשתתפה באולימפיאדת לונדון (1908) ובאולימפיאדת סטוקהולם (1912). לאחר חידוש המשחקים האולימפיים ב-1920, בעקבות תום מלחמת העולם הראשונה, שתי המדינות שלחו משלחות נפרדות.

אוסטרלאסיה זכתה בסך כולל של 12 מדליות בשתי האולימפיאדות, רובן בתחום השחייה, כאשר הניו זילנדים זוכים בשלוש מדליות והאוסטרלים בתשע.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

### לפי ספורטאי

* שחקני הרוגבי של הנבחרת היו: פיליפ כרמייקל, צ'ארלס ראסל, דניאל קרול, ג'ק היקי, פרנק סמית', כריס מק'קיוואט, ארתור מק'קייב, תומאס גריפן, ג'אמבו בארנט, פטריק מק'קיו, סידני מידלטון, טום ריצ'רדס, מלקולם מק'ארתור, צ'ארלס מק'מארטי ורוברט קרייג.

## ראו גם
* אוסטרליה במשחקים האולימפיים
* ניו זילנד במשחקים האולימפיים

## קישורים חיצוניים

* זוכי המדליות האולימפיות באתר הוועד האולימפי הבינלאומי

## הערות שוליים

קטגוריה:מדינות במשחקים האולימפיים
קטגוריה:אוסטרליה: ספורט
קטגוריה:ניו זילנד: ספורט
ויליאם א. וילר

**ויליאם אלמון וילר** (באנגלית: **William Almon Wheeler**; 30 ביוני 1819 – 4 ביוני 1887) היה סגן נשיא ארצות הברית תחת הנשיא ארצות הברית רתרפורד הייז. קודם לתפקיד זה הוא כיהן כחבר בית הנבחרים של ארצות הברית מטעם ניו יורק.

## חייו
וילר נולד במאלון שבניו יורק ולמד לימודים אקדמאים באקדמיית פרנקלין ובאוניברסיטת ורמונט, אך פרש ללא סיומם בשל קשיים כלכליים. בשנת 1845 הוא הוסמך לעריכת דין ועסק בתחום בעיר הולדתו. בשנים 1846–1849 כיהן וילר כתובע המחוזי של מחוז פרנקלין. בשנים 1850–1851 הוא היה חבר בית הנבחרים של ניו יורק ובשנים 1858–1860 שימש סנאטור בסנאט של ניו יורק. בשנים 1867–1868 הוא השתתף בוועידות החוקתיות של מדינת ניו יורק.

בשנים 1861–1863 ובין 1869–1877 כיהן וילר כחבר בית הנבחרים של ארצות הברית. על אף ניסיונו הרב בפוליטיקה וכהונתו הממושכת בקונגרס, וילר לא בלט כנבחר ציבור ובכל שנותיו בבית הנבחרים לא הוגשה מטעמו הצעת חוק. וילר התנגד לאישור העלאת השכר של חברי בית הנבחרים ולאחר אישורה, בשנת 1873, הוא נודע בהחזרת ההפרשים שניתנו לו לקופת המדינה.

בשנת 1876 השתתף וילר בוועידת המפלגה הרפובליקנית שבה נבחר רתרפורד הייז כמועמד המפלגה לנשיאות ארצות הברית. על משלחת הצירים מניו יורק הוטלה משימת החיפוש אחר מועמדים לתפקיד סגן נשיא ארצות הברית. דיוני המשלחת נערכו באופן בלתי רשמי וברוח טובה, ואלו הובילו, בהיעדר מועמדים מתאימים לתפקיד, להעלאת שמו של וילר כמועמד אפשרי לתפקיד. למחרת היום אושרה מועמדותו ברוב של 366 מול 89 קולות שניתנו לפרדריק פרלינגהויסן. המועמד לנשיאות הייז הגיב לשמע הבחירה באמרו "אני מתבייש לומר, אך מי הוא וילר?".

כהונתו כסגן נשיא נמשכה בין השנים 1877–1881. עבודתו הרשמית הייתה מעטה ולא זכתה לתשומת לב ציבורית, אך יחסיו עם הנשיא הייז היו חמים. וילר, שהתאלמן מרעייתו שלושה חודשים לפני כניסתו לתפקיד, הוזמן לעיתים קרובות לסעוד עם משפחת הנשיא בבית הלבן. בתום כהונתם הכריז הייז על אי הצגת מועמדותו לנשיאות, ואילו וילר לא הועלה בין שמות המועמדים. בסיום תפקידו הוא פרש מהחיים הציבוריים.

## קישורים חיצוניים

* 
* 
* 

קטגוריה:אמריקאים ילידי מדינת ניו יורק
קטגוריה:סגני נשיאי ארצות הברית
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית המחוקקים המדינתי של ניו יורק
קטגוריה:חברי הקבינט של ארצות הברית בממשל רתרפורד הייז
קטגוריה:מועמדים לסגנות נשיאות ארצות הברית מטעם המפלגה הרפובליקנית
קטגוריה:אמריקאים שנולדו ב-1819
קטגוריה:אמריקאים שנפטרו ב-1887
דעוה

250px|ממוזער|שמאל|מוסלמי מבצע דעוה לקבוצת איכרים בפיליפינים
[ממוזער|250px|מרכז הדעוה בעיר [יוסטון שבטקסס]]
**דַעוה** או דעווה (בערבית: **دعوة**. בתרגום מילולי מדויק לעברית: **הזמנה**) היא פעילות פרוזליטיזם באסלאם. הפצת האסלאם ללא-מוסלמים ברחבי העולם ("הזמנתם" לדת), באמצעים לא אלימים.

## אטימולוגיה
משמעות המילה, בתרגום מילולי לעברית, "קריאה" או "הזמנה"; בהקשר האסלאמי הכוונה לקריאה לאמונה באללה.

מוסלמי המבצע דַעוה, איש דת או מתנדב, נקרא דַעוי.

הדַעוי הוא אדם שמזמין אנשים להבין ולקבל את האסלאם באמצעות דיאלוג וטכניקות אחרות, במטרה שיקבלו את האמונה, התפילה ואורח החיים האיסלאמי (בדומה למיסיונר בנצרות).

דעוה מתוארת גם כחובה "לפעיל מוסלמי לעודד מוסלמים אחרים לחיות באדיקות רבה יותר בכל תחומי חייהם" (בדומה לחזרה בתשובה ביהדות), הגדרה שהפכה למרכזית במחשבה האיסלאמית העכשווית.

## מקורות המצווה
### בתקופת מוחמד
מוסעב בן עומייר היה השליח המוסלמי הראשון, בספטמבר 621 הוא נשלח לאל-מדינה כדי ללמד את העם את תורות האסלאם ולתת להם הדרכה.

לאחר קרב אוחוד בשנת 625, מוחמד שלח כמה שליחים כמיסיונרים לשבטים שונים, לאחר שכמה אנשים הגיעו למוחמד וביקשו ממנו לשלוח מדריכים שילמדו אותם את האסלאם, אך השליחים קיבלו שוחד על ידי שני שבטי ח'וזמה, שרצו לנקום בהתנקשות בח'אלד בן-סופיאן (ראש שבט בַּ֫נוּ לחיאן) על ידי חסידיו של מוחמד. במסע זה נהרגו מספר מיסיונרים, שמונה או על פי דיווח אחר – עשרה. אירוע זה ידוע בשם "משלחת א-רג'יע" .

במהלך "משלחת ביר מעונה" , ביולי 625, מוחמד שלח כמה מיסיונרים לבקשתם של כמה אנשים משבט בַּ֫נוּ עאמר, אך המוסלמים נהרגו שוב כנקמה על ההתנקשות בח'אלד בן סופיאן על ידי חסידיו של מוחמד. 70 מוסלמים נהרגו במהלך משלחת זו. במהלך משלחת ח'אלד בן אל-וליד (בַּ֫נוּ גַ'ד'ימה) בינואר 630, מוחמד שלח את ח'אלד בן אל-וליד להזמין את שבט בַּ֫נוּ גַ'ד'ימה לאסלאם. זה מוזכר בחדית' הסוני צחיח אל-בוח'ארי, 5: 59: 628.

למונח יש משמעויות אחרות בקוראן. בסורה (פרק) 30:25, למשל, המונח מציין את הקריאה למתים לקום ביום הדין. בקוראן, בדרך כלל מתייחסת המילה להזמנה של אללה לחיות על פי רצונו. לפיכך, כאשר נעשה שימוש במאות הראשונות של האסלאם.

### לאחר מותו של מוחמד
לאחר מותו של מוחמד בשנת 632, מהראיות ההיסטוריות הקיימות, נראה כי המוסלמים לא יצאו מייד לפעילות של דעוה – במהלך כיבושי האימפריה הביזנטית והאימפריה הסאסאנית של ממלכת פרס, הם לא עסקו מעט, אם בכלל בהטפה ללא-מוסלמים מקומיים. דעוה נכנס לשימוש נרחב כמעט מאה שנה לאחר מותו של מוחמד, בעקבות התעמולה העבאסית נגד חמולת השלטון האומיית בשנות ה-20 של המאה ה-8. עם זאת, 'הדעוה העבאסית' נפסקה ברגע שהעבאסים היו בשלטון – עובדה המעידה על אופייה הפוליטי. דעוה כפעילות מיסיונרית באמת, אם כי עדיין בתוך האומה המוסלמית, הופיעה בפלג האסמאעיליה במאות ה-9 עד ה-13. האיסמאעילים, במובנים רבים, יכולים להיחשב כחלוצי הפעילות המיסיונרית המוסלמית המאורגנת: מבנה הדעוה הממסדי והמתוחכם שלהם כמעט ולא חזר עד היום. יתר על כן, עבור האיסמאעילים, דאווה הייתה בראש סדר העדיפויות של המדינה. הדעוה האיסמאעילית כללה הטפה פנימית בתוך אומת האסלאם וללא מוסלמים, ושילבה תאולוגיה ופוליטיקה.

### בקוראן
חשיבותה של הדעוה הודגשה מספר פעמים בקוראן:
* סורה 41 – (ל"ג) 
* סורה 16 – (קכ"ה) 
* סורה 3 – (ק"ד) 
* סורה 3 – (ק"י) 

## ראו גם
* פרוזליטיזם
* אסלאם - מונחים

## קישורים חיצוניים

* 

## הערות שוליים

קטגוריה:המרת דת
קטגוריה:מושגים באסלאם
לחץ קרינה

**לחץ קרינה** הוא הלחץ המופעל על כל משטח החשוף לקרינה אלקטרומגנטית. אם המשטח בולע את הקרינה הפוגעת בו הלחץ שווה לצפיפות שטף האנרגיה של הפוטונים הפוגעים בו מחולק במהירות האור. אם המשטח מחזיר את הקרינה הלחץ מוכפל.

לדוגמה, צפיפות שטף האנרגיה של קרינת השמש על פני כדור הארץ היא 1,370 ואט למטר רבוע ולכן לחץ הקרינה של קרינת השמש על כדור הארץ (בהנחה שכולה נבלעת בו) הוא 4.6 מיקרו פסקל.

במרחק של יחידה אסטרונומית מהשמש לחץ הקרינה הוא כ-4.5 מיקרו פסקל כך שאם יוצרים מפרש מחומר, שמחזיר את קרינת השמש במלואה, בשטח של קילומטר מרובע, יופעל עליו כוח של כ-9 ניוטון.

## גילוי
קיומו של לחץ הקרינה נובע ממשוואות מקסוול וג'יימס קלארק מקסוול הסיק את קיומו בשנת 1871.
מדידה ניסויית ראשונה של הלחץ נעשתה בשנת 1900 על ידי פיוטר לבדב - פיזיקאי רוסי והיוותה ראייה ניסויית ראשונה לנכונותה של תורת מקסוול. בשנת 1924 בוצעו לראשונה מדידות מדויקות של לחץ אור על ידי אליס גולסן.

לחץ הקרינה הוא נמוך ביותר ולכן קשה למדידה. המדידה נעשית באמצעות מראות קטנות התלויות על חוט בריק ונחשפות לקרן אור עם צפיפות שטף אנרגיה ידועה. לחץ הקרינה מביא להטיית המראות ומידיעת קבוע הפיתול של החוט ומדידת זווית ההטיה של המראות ניתן לחשב את הכוח הפועל על המראה ועל ידי חלוקה בשטח המראות מקבלים את הלחץ הפועל עליהן.

## תאוריה
משיקולים תרמודינמים ניתן להראות שלחץ הקרינה על משטח שחשוף לקרינה אחידה בכל הכיוונים הוא שליש מצפיפות האנרגיה ליחידת נפח מחולקת במהירות האור. אם המשטח נמצא בשיווי משקל תרמודינמי עם קרינת גוף שחור בטמפרטורה T, לפי חוק סטפן-בולצמן צפיפות האנרגיה היא \ S = \sigma T^4 ולכן הלחץ על הגוף יהיה \ \frac{4 \sigma T^4}{3c} . בתוך כוכבים כאשר הטמפרטורות יכולות להגיע למיליוני מעלות לחץ הקרינה הופך לחלק משמעותי בהתפתחות הכוכב.

## מפרש שמש

מפרש שמש הוא דרך להניע ספינות חלל או גשושית על ידי ניצול לחץ הקרינה של השמש, היינו התנע שמעביר הפוטון אל החללית.
### רשימת חלליות עם מפרש שמש

* בשנת 2010 שיגרה יפן את הגשושית הניסיונית איקרוס 

* בשנת 2015 נשלחה בהצלחה לחלל החללית LightSail .

* בשנת 2019 נשלחה בהצלחה לחלל החללית LightSail2 .

## קישורים חיצוניים

* 
* 

## הערות שוליים

קטגוריה:אסטרופיזיקה
קטגוריה:קרינה אלקטרומגנטית
קרינה
צי סוחר

שמאל|ממוזער|350px|אונייה של צים

**צי סוחר** הוא צבר כלי שיט למטרות מסחר ותעבורה בדרך הים.

צי סוחר יכול שיהיה בבעלות ארגונית שאינה בהכרח ישות כמדינה, מה שמבדילו מצי ימי לאבטחת אינטרסים של מדינה ריבונית בימים.

המונח 'צי סוחר' מגדיר צי כלי שיט אזרחיים לצורכי הפעלת מסחר. מבדיל ומפריד צי זה ומטרותיו האזרחיות, מצי ימי למטרות ביטחון כמו אבטחה, הגנה ולחימה.

צי מצריך כח אדם מקצועי, מיומן ומנוסה, הרואה בעיסוקו דרך חיים. עליו להיות בעל נתינות מתאימה. לשם כך, דרושה מערכת הכשרה מקצועית ענפה וקרבה אל מקור כח אדם ולוגיסטיקה. הפעלת צי סוחר מאפשרת עצמאות והתפתחות כלכלית של מדינה. קיומו של צי סוחר מפותח ומתפתח, מצריך חוקים ותקנות מיסוי המתאימות לצרכיו המשתנים, כשמקור הוצאותיו מצוי במחירי דלק ומתכת לצד טכנולוגיות מתפתחות בתחום ההנע, האלקטרוניקה, המחשוב והתוכנה. האקלים גורם מכריע. לחות ומליחות גורמים לקורוזיה, לבלאי גבוה.

לצי דרושים נמלי ים נוחים עם שטחי פריקה אחסנה וטעינה מתאימים ומערך עגורנים ברציף. הפעלת נמל מצריכה צירי תובלה יבשתית כמו מסילות ברזל וכבישים אליו וממנו, ומערך תדלוק קרוב, וצי שרות מיומן של סירות וספינות שרות, כמו גוררות, ספינות מנוף ימי, כיבוי אש, אספקה וכדומה.

## קישורים חיצוניים

* 
* 
* 

קטגוריה:ימאות
קטגוריה:סחר בין-לאומי
צ'יטי צ'יטי בנג בנג

**צ'יטי צ'יטי בנג בנג** (באנגלית: **Chitty Chitty Bang Bang**) הוא סרט פנטזיה אמריקאי משנת 1968 בבימויו של קן יוז, עם תסריט שנוצר בשילוב פעולה בין רואלד דאל ויוז. הסרט מבוסס באופן רופף על ספר ילדים משנת 1964 מאת איאן פלמינג. הסרט הופק על ידי אלברט ברוקולי, שהפיק גם את סרטי ג'יימס בונד. הסרט זכה להצלחה ניכרת בקופות ונחשב כיום לקלסיקה לילדים.

## תקציר העלילה
העלילה מתרחשת בעשור השני של המאה ה-20 באנגליה, ומתמקדת בממציא האקסצנטרי קרקטקוס פוטס (בגילומו של דיק ואן דייק) ושני ילדיו, ג'רמי וג'מימה. לאחר שהם מוצאים במקרה מכונית מרוץ ישנה ורעועה במגרש גרוטאות הילדים משכנעים את אביהם לקנות אותה ולשפץ אותה. פוטס קונה את המכונית, מצליח לתקן אותה, ומכנה אותה "צ'יטי צ'יטי בנג בנג" על שם הצלילים הייחודיים שהמנוע שלה משמיע.

לאחר שהוא מתקן את המכונית, קרקטקוס והילדים נוסעים עם המכונית לחוף הים על מנת לעשות שם פיקניק יחד עם טרולי סקרמפשס, בתו של הבעלים העשיר של חברת ממתקים. במהלך הבילוי קרקטקוס מספר לילדים סיפור על הברון בומברסט, שליט המדינה הבדיונית וולגריה. בסיפור הברון נהיה אובססיבי לגבי גניבת צ'יטי צ'יטי בנג בנג. הסיפור הופך בהמשך אמיתי לאחר שאנשי של הברון חוטפים את סבא פוטס משום שהם חשבו בטעות שמדובר בקרקטקוס פוטס עצמו, והם לוקחים אותו לארץ הבדיונית וולגריה על מנת שהוא יבנה עבורם מכונית נוספת בסגנון של צ'יטי צ'יטי בנג בנג. קרקטקוס, אשר נחוש להציל את אביו, טס באמצעות המכונית לארץ הבדיונית וולגריה בכדי להציל את הסבא.

בוולגריה קרקטקוס וטרולי מצליחים להתגנב לטירה של הברון, ושם הם מצליחים להביס את הברון והפיראטים, ולהציל את הסבא. בסוף הסרט הם חוזרים חזרה לאנגליה במכוניתם.

## צוות השחקנים
* דיק ואן דייק בתפקיד קרקטקוס פוטס
* סאלי-אן האוז בתפקיד טרולי סקרמפשס
* ליונל ג'פריס בתפקיד סבא פוטס
* גרט פרובה בתפקיד הברון בומברסט
* אנה קוויל בתפקיד הברונית בומברסט
* רוברט הילמן בתפקיד לוכד הילדים
* הת'ר ריפלי בתפקיד ג'מימה פוטס
* אדריאן הול בתפקיד ג'רמי פוטס

## פרסים
הסרט היה מועמד לפרס אוסקר של 1969 עבור שיר הנושא.

## הבדלים בין הספר לסרט
* בעוד שבספר המקורי שם משפחתם של הדמויות הראשיות היה "פוט", בסרט שם משפחתם של הדמויות הראשיות הוא "פוטס".
* בעוד שבספר המקורי הדמות הראשית נשואה, בסרט קרקטקוס פוטס הוא אלמן אשר מגדל לבדו את שני ילדיו, ובמהלך ההרפתקאה שלהם, הוא מתאהב בבתו של לורד סקרמפשס, טרולי סקרמפשס.
* בעוד שבספר המקורי הנבלים העיקריים הם קבוצת מבריחים המכונה "גנגסטרים", בסרט הנבלים העיקריים הם שליטי הארץ הבדיונית וולגריה, הברון והברונית בומברסט, אשר מעוניינים לגנוב את צ'יטי-צ'יטי-באנג-באנג.
* בעוד שהספר המקורי לא מתמקד ברומנטיקה, בסרט יש התמקדות ברומנטיקה בין קרקטקוס פוטס לטרולי סקרמפשס, דמות שהומצאה עבור הסרט.
* בעוד שבספר המקורי ממלכת וולגריה לא מוזכרת בכלל, בסרט הממלכה הבדיוניות וולגריה היא מיקום בו מתרחש חלק ניכר מעלילת הסרט.

## קישורים חיצוניים

* 
* 

קטגוריה:רואלד דאל

קטגוריה:סרטי קומדיה
קטגוריה:סרטים מוזיקליים
קטגוריה:סרטי פנטזיה
קטגוריה:סרטי 1968
קטגוריה:מכוניות מפורסמות
קטגוריה:מכוניות מעופפות
קטגוריה:סרטי תעופה
קטגוריה:סרטי ילדים
קטגוריה:סרטי פולחן
קטגוריה:איאן פלמינג
קטגוריה:סרטים המבוססים על רומנים בריטיים
פרנטישק טרייבל

**פרנטישק טרייבל** (בצ'כית: **František Treybal **; 24 בדצמבר 1882 – 5 באוקטובר 1947) היה שחמטאי צ'כי, אלוף צ'כיה בשנת 1907.

## קריירה
בשנת 1907 ניצח באליפות צ'כיה השנייה שהתקיימה בברנו. באותה שנה ניצח בתחרות ברלין, וחלק מקום 5–6 בתחרות פראג (ניצח: אולדריך דוראס). בשנת 1908 סיים במקום ה-20 בתחרות פראג (ניצחו: אולדריך דוראס וקרל שלכטר). בשנת 1908 סיים במקום הרביעי בפראג (ניצח: אולדריך דוראס). בשנת 1910 חלק מקום 1–2 ביחד עם לדיסלב פרוקש בתחרות פראג. בשנת 1913 ניצח בתחרות ברלין וסיים במקום השני, אחרי קארל הרומאדקה באליפות צ'כיה החמישית.

לאחר מלחמת העולם הראשונה שיחק טרייבל במספר תחרויות בפראג. בשנת 1921 חלק מקום 1–2 עם הרומאדקה. בשנת 1924 חלק מקום 4–5 (ניצח: יאן שולץ). בשנת 1927 חלק מקום 5–8 (ניצח: הרומאדקה). בשנת 1929 סיים במקום השני, אחרי סאלו פלור.

פרנטישק טרייבל היה אחיו הבכור של קארל טרייבל.

## קישורים חיצוניים

קטגוריה:אלופי צ'כיה בשחמט
קטגוריה:ילידי 1882
קטגוריה:נפטרים ב-1947
תיאודור דנקר

**תיאודור דנקר** או **דאנקר** (בגרמנית: **Theodor Dannecker**; 27 במרץ 1913 טיבינגן – 10 בדצמבר 1945 באד טולץ) היה קצין אס אס בדרגת האופטשטורמפיהרר ששימש כ**קצין מיוחד (רפרנט) לענייני יהודים** (Judenreferent או Judenberater) בצרפת תחת פיקודו של אדולף אייכמן. נחשב אחד המומחים וראשי המבצעים של "פתרון הבעיה היהודית".

## ביוגרפיה
דנקר סיים לימודים בבית ספר תיכון מקצועי למסחר, עבד במסחר טקסטיל והצטרף למפלגה הנאצית ב-1932. ב-1934 הצטרף לזרוע הצבאית SS-Verfügungstruppe, הגוף שממנו צמח מאוחר יותר הואפן אס אס. הוא שירת בסגל בית המעצר קולומביה האוס בברלין. ב-1935 הצטרף לאס דה בו שובץ למחלקה היהודית (Judenreferat) והיה פעיל בארגון הכפוי של היהודים בווינה.

מספטמבר 1940 ועד יולי 1942 היה דנקר ראש המחלקה היהודית של האס דה בפריז. בתפקידו זה יזם את הקמת הקומיסריאט הכללי לענייני יהודים ואת האוז'י"ף, והיה מעורב בגירוש יהודי פריז להשמדה. ממלא מקומו ומי שהחליף אותו בתפקיד היה היינץ רוטקה (Heinz Röthke).

בפברואר 1942 חזר דנקר לברלין ומונה כקצין הבכיר הממונה על הפתרון הסופי בבולגריה, כולל המחוזות שסופחו לבולגריה מיוון ויוגוסלביה. דנקר היה אחראי לשילוחם של יהודי איטליה בין ספטמבר 1943 לינואר 1944 ויהודי הונגריה במהלך 1944.

ב-9 בדצמבר 1945 נתפס דנקר על ידי כוחות צבא ארצות הברית, ולמחרת התאבד.

## לקריאה נוספת
מיכאל בר-זוהר, **הרכבות יצאו ריקות, ההצלה הנועזת של יהודי בולגריה מהשמדה**, אור יהודה, הד ארצי, 1999.

## קישורים חיצוניים

* הסכם בין הקומיסר הבולגרי לענייני יהודים, מר אלכסנדר בלב, לבין מיופה-כוחו הגרמני, קצין אס אס, תיאודור דנקר, באתר יד ושם

## הערות שוליים

קטגוריה:אנשי אס אס
קטגוריה:פושעי מלחמה נאצים
קטגוריה:מתאבדים: נאצים
קטגוריה:משתתפים ברצח יהודי צרפת
קטגוריה:שואת יהודי איטליה
קטגוריה:משתתפים ברצח יהודי הונגריה
קטגוריה:שואת יהודי יוון
קטגוריה:נאצים ועוזריהם בשואת יהודי יוגוסלביה
קטגוריה:שואת יהודי מקדוניה
קטגוריה:גרמנים שנולדו ב-1913
קטגוריה:גרמנים שנפטרו ב-1945
קטגוריה:נאצים שנפטרו במעצר
קתדרלת לימוז'

ממוזער|250px|קתדרלת לימוז'
**קתדרלת לימוז' ** או בשמה המלה "**קתדרלת סנט אטיין דה לימוז' **" היא קתדרלה קתולית בעיר לימוז' הבנויה בסגנון גותי. הקתדרלה היא מונומנט צרפתי לאומי ומושב הבישוף של לימוז'.

בניית הקתדרלה הגותית החלה ב-1273 והושלמה רק ב-1888 כאשר הספינה הראשית חוברה למגדל הפעמונים המתומן.

הקתדרלה ידועה בזכות מגדל הפעמונים המתומן, עלייתה (Loft) שנבנתה ב-1534, מסך העץ מהרנסאנס בקצה המערבי של הספינה הראשית, קבר הבישוף Jean de Langeac עם פסלים המתארים את האפוקליפסה.


Image:Plan.cathedrale.Limoges.png|תוכנית הקתדרלה
Image:Cathédrale de Limoges.jpg|מגדל הפעמונים
Image:Abbaye_de_la_Règle_à_Limoges.png|מבט מדרום מזרח על כנסיית המנזר והקתדרלה


לימוז'
קטגוריה:לימוזן
קטגוריה:אקיטן החדשה: מבנים
להקת האחים העירומים

**להקת האחים העירומים** היא סדרת טלוויזיה דוקומנטרית, מוקומנטרית ובחלקה קומדיה מוזיקלית המציגה להקה אמיתית של מוזיקאים צעירים.

להקת האחים העירומים היא סדרת טלוויזיה בה צוות צילום המצלם את חייה של להקה הקרויה בשם להקת האחים העירומים. ללהקה אוטובוס הופעות המסיע את חברי הלהקה ממקום למקום.
הסדרה עלתה לאוויר לראשונה בערוץ ניקלודאון ב-3 בפברואר 2007. נכון לעכשיו יש לסדרה 3 עונות ו-2 סרטים.

## שחקנים ראשיים
* **נאט וולף** (בתפקיד עצמו): הוא הסולן, כותב השירים והקלידן של הלהקה. הוא גם מנגן בגיטרה ותופים ב-3 שירים. הוא מעריץ של להקת הביטלס והם נותנים לו השראה לכתוב שירים.
* **אלכס וולף** (בתפקיד עצמו): הוא האח הקטן של נט והמתופף של הלהקה. הוא גם כתב 4 שירים. הוא לרוב הולך עם בנדנה בצבעים כחול, לבן ואדום הוא וג'סי חברים ובחיים האמיתיים היא בת דודה שלו.
* **תומאס בטוואלו** (בתפקיד עצמו): הוא הצ'לן של הלהקה. הוא מקנא בנאט כי הבנות אוהבות אותו, ומציק לנט ורוסלינה כי הם אוהבים אחד את השני. בעונה ה-2 בעיר קליבלנד כל הבנות אהבו אותו בגלל שבראיון טלפוני המראינת חשבה שהוא אמר שהבנות של קליבלנד הן היפות בעולם. כתב שיר אחד "בנים שולטים בנות מטפטפות".
* **דייוויד לוי** (בתפקיד עצמו): הוא הקלידן של הלהקה. הוא מסתובב הרבה עם תומאס.
* **קאסים מידלטון** (בתפקיד עצמו): הוא הגיטריסט של הלהקה, והחכם מבין כולם.
* **רוזלינה** (אלי דימקו): היא הגיטריסטית של הלהקה אבל היא מנגנת בגיטרת בס. היא גם הבת היחידה בלהקה והכי גדולה. מאוהבת בנט אך לא מוכנה להודות בכך לא בפני עצמה ולא בפני חברי הלהקה. בעונה השנייה כאשר הלהקה יוצאת לחופשה בעיר הולדתם של אלכס ונט (ניו אורלינס) היא מתקרבת לנט והופכת להיות חברתו.
* **קופר פיילוט** (בתפקיד עצמו): הוא מנהל הלהקה. הוא תמיד הולך עם חליפות.
* **סאני וולף** (מייקל וולף): הוא האבא של נאט ואלכס בסדרה וגם במציאות. הוא שמשחק את נגן האקורדיון החנון שמנסה לפעמים להידחף לקליפים של הלהקה. בעונה הראשונה פוגש את בטי הם מתאהבים ומקימים להקה בשם "הארנבונים". בעונה השנייה הם נפרדים עקב התאהבותה של בטי באחיו של סוני.
* **ג'סי קוק** (ג'סי דרייפר): היא ה"בייביסיטר". היא לא חכמה במיוחד. היא קוראת לאלכס "החבר הקטן שלה" ויש לה 7 קעקועים.
* **בטי** (קת'רין קורטיין): לה ולסאני יש להקה שנקראת "דה האני באני" (הארנבונים). היא מנקה וכך היא וסוני נפגשו. בעונה השנייה היא בורחת עם אחיו של סוני למקום לא ידוע.
* **טופי**: נהג האוטובוס של להקת האחים העירומים.
* **האחים טירמן**: הם להקה של שלושה אחים. והם מעריצים את להקת האחים העירומים. ג'סי מאוהבת בשלושתם ואלכס מתעצבן על זה.

## קישורים חיצוניים
* 

קטגוריה:סדרות מוקומנטריה
קטגוריה:תוכניות טלוויזיה שמתרחשות בניו יורק
קטגוריה:ניקלודיאון: תוכניות וסדרות
קטגוריה:סדרות טלוויזיה המבוססות על זמרים ומוזיקאים
קטגוריה:סדרות טלוויזיה אמריקאיות שעלו לשידור בשנת 2007
דנקר

**דנקר** הוא שם משפחה אשכנזי ממקור גרמני (Denker או Dencker).

קטגוריה:שמות משפחה אשכנזיים
קטגוריה:שמות משפחה גרמניים
הקרמלין (פברז'ה)

שמאל|250px|ממוזער|ביצת הקרמלין
**הקרמלין** או **קתדרלת אוספנסקי** היא שמה של ביצת פברז'ה - תכשיט דמוי ביצת פסחא העשוי אבנים יקרות, זהב ואמייל על ידי התכשיטן הרוסי פטר קארל פברז'ה על פי הזמנת הצאר של רוסיה, ניקולאי השני. הצאר העניק את הביצה כמתנת פסחא לאשתו, הצאריצה אלכסנדרה פיודורובנה בשנת 1906.

## תיאור הביצה
הקרמלין היא הגדולה מביצי פברז'ה שנוצרו. הביצה נוצרה בהשראת הארכיטקטורה של קתדרלת אוספנסקי (קתדרלת העלייה או קתדרלת התרדמה) שבמוסקבה, בה הוכתרו כל צארי רוסיה, לרבות הצאר ניקולאי אשר הזמין את הביצה.

כיפת הכנסייה שבביצה מצופה אמייל לבן, וניתנת להסרה. כאשר מסירים את הכיפה ניתן לראות את תוכה של הכנסייה: דגל של שטחי הכנסייה, כיסאות הכנסייה, המזבח של הכנסייה ואף האיקונות של הכנסייה עשויות אמייל. ניתן לראות את פרטי האיקונין מבעד לחלונות דגם הכנסייה השקופים. דגם הכנסייה ניצב על בסיס עשוי זהב ועל בסיס מתומן עשוי שוהם. 

ה"הפתעה" שבביצה היא קופסת המוזיקה בתחתיתה המנגנת שני המנונים דתיים שהיו מקובלים ברוסיה בחג הפסחא, ובהם השיר "Izhe Khveruviny" שהיה אהוב על הצאר. ניתן "למתוח" את מנגנון הביצה באמצעות מפתח עשוי זהב.

## ההיסטוריה של הביצה
הביצה הוזמנה על ידי הצאר ניקולי כמתנת פסחא עבור רעייתו אלכסנדרה בשנת 1903 ונועדה להנציח את שובם של בני הזוג למוסקבה בשנה זו. בני הזוג לא שהו בעיר עד שנה זו מאחר שבעת טקס הכתרתם נמחצו למוות מאות מתושבי מוסקבה. הצאר התכוון להעניק את הביצה לרעייתו בשנת 1904, ותאריך שנה זו נחקק על בסיס הביצה.
בשל פרוץ מלחמת רוסיה יפן נדחה מתן הביצה, ובשנת 1905 נדחה בשנית מתן הביצה בשל הרצחו של דודו של הצאר, הדוכס הגדול סרגיי אלכסנדרוביץ' בקרמלין.

הביצה הוענקה לבסוף לרעיית הצאר בשנת 1906.

כיום מוצגת הביצה במוזיאון נשקיית הקרמלין.

## קישורים חיצוניים

* תיאור הביצה ותמונות שלה

קטגוריה:ביצי פברז'ה
קטגוריה:הקרמלין
איזבסטיה

**איזבסטיה** (ברוסית: **Известия**) הוא עיתון רוסי ותיק ורב-תפוצה. משמעות המילה "איזבסטיה" היא "ידיעות" (או "ידיעות מוגשות").

## היסטוריה
### מקור העיתון
[ממוזער|בול [ברית המועצות|סובייטי לכבוד יובל 50 לאיזבסטיה]]
תחילתו של העיתון איזבסטיה בעיתון "חדשות סובייט הפועלים של פטרוגרד" אשר התפרסם החל מ-13 במרץ 1917 בעיר פטרוגרד. בתחילתו נתן העיתון ביטוי להשקפות מנשביקיות ואלו של המפלגה הסוציאל-רבולוציונרית. בחודש אוגוסט 1917 שינה העיתון את שמו ונקרא "חדשות הוועד המנהל המרכזי של הסובייטים של הפועלים והחיילים" ובגילגולו השלישי נקרא: "ידיעות הסובייטים של עמי ברית המועצות" (רוסית: Известия Советов народных депутатов СССР), או בקיצור "איזבסטיה".

לאחר כינוס הקונגרס הכל-רוסי השני של הסובייטים (בשלהי 1917) הפך איזבסטיה לעיתון הרשמי של הממשלה הסובייטית.

### העיתון בתקופת ברית המועצות
בעוד שהעיתון פראבדה שימש כעיתון הרשמי של המפלגה הקומוניסטית של ברית המועצות, היה איזבסטיה העיתון הרשמי של הממשלה הסובייטית ונשיאות הסובייט העליון של ברית המועצות. תקופת הזוהר של העיתון היה בשנות כהונתו של ניקולאי בוכארין כעורך ראשי (1934–1937). במשך יותר מעשור העסיק העיתון את הקריקטוריסט בוריס יפימוב, אך לאחר מעצר אחיו הוא פוטר. אחד מבכירי הכותבים בו עד 1937 היה קארל ראדק, שמאמריו נחשבו למשקפים את עמדתו של סטלין.

### העיתון ברוסיה
לאחר התמוטטות ברית המועצות איזבסטיה מבקש להצטייר כעיתון של כל האומה הרוסית. העיתון היה בבעלות חברת החזקות אשר בעליה הוא ולדימיר פוטנין, מגדולי האוליגרכים ברוסיה, המקורב לשלטון. מניות השליטה בעיתון נרכשו ב-3 ביוני 2005 על ידי תאגיד הענק גזפרום באמצעות חברת ההחזקות גזפרום מדיה. 

נכון לשנת 2005 תפוצת העיתון היא כ-240,000 גיליונות ליום.

בשנת 2008 העיתון נמכר לקבוצת תקשורת מסנקט פטרבורג שבבעלות יורי קובלצ'וק. בשנת 2011 מערכת העיתון עברה מבניין שנבנה במיוחד בשבילה בשנת 1926 במרכז מוסקבה לבניין אחר בפרברי העיר.

## קישורים חיצוניים

* 

* 
* אתר הבית של איזבסטיה

קטגוריה:ברית המועצות: תרבות
קטגוריה:רוסיה: עיתונים ברוסית
קטגוריה:עיתונים סובייטיים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור מהפכת אוקטובר
פגוש את הספרטנים

**פגוש את הספרטנים** (באנגלית: **Meet the Spartans**) הוא סרט קולנוע קומי, שבוים על ידי ג'ייסון פרידברג ואהרון זלצר. הסרט דומה ברובו לסדרת הסרטים מת לצעוק ולסרט סופרהירו. הסרט מלגלג בעיקר על הסרט המצליח 300, אבל גם על מגוון סרטים ואישים כגון: טרויה, החוש השישי, בריטני ספירס, קווין פדרליין, ריאן סיקרסט, לינדזי לוהן וג'ורג' בוש.

## עלילה
הסיפור מתחיל כאשר הילד לאונידס נולד, ואביו מאמן אותו להיות מלך ספרטה.
באימונים אלה הוא נדרש ליכולות פיזיות גדולות ולעמידה בסבל וכאב רב.
לאחר מספר שנים, כאשר הוא גדל, פוגש לאונידס נערה יפה ושמה גורגו. בתוך זמן
קצר היא תהיה המלכה. הסיפור מתמקד בעיקר במלחמת פרס–יוון, ובמאורעות היסטוריים נוספים מאותה תקופה. תוכן העלילה, בנוסף לאופן שבו היא משוחקת, יוצרים קומדיה משעשעת.

## צוות שחקנים
* שון מגווייר - המלך לאונידס
* כרמן אלקטרה - הנסיכה גורגו
* קן דביטיאן - קסרקסס
* קווין סורבו - קפטן
* ג'ארב דופלייס - דיליו
* טרוויס ואן וינקל - סוניו
* דיאדריך באדר - בוגדו
* האנטר קלרי - לאו ג'וניור

**פרודיה על:**
* גלדיאטור
* 300
* פגוש את ההורים
* ספיידרמן 3
* קזינו רויאל
* תזיזו ת'רגליים
* הטופ מודל הבאה
* אמריקן איידול
* גוסט ריידר
* בוראט
* רוקי
* שרק השלישי
* צעצוע של סיפור
* מלחמת הכוכבים
* Grand Theft Auto: San Andreas

## קישורים חיצוניים
* 

קטגוריה:סרטי 2008
קטגוריה:סרטים אמריקאיים
קטגוריה:סרטי פרודיה
קטגוריה:סרטי קומדיה
קטגוריה:סרטי פוקס המאה ה-20
נרייפיורד

**נרייפיורד** (נורווגית: **Nærøyfjord**) הוא פיורד הנמצא במחוז סוגן והפיורדים (Sogn og Fjordane) שבנורווגיה. אורכו 18 ק"מ והוא שלוחה של סוגנפיורד (Sognefjord), הפיורד הארוך והעמוק ביותר בנורווגיה, 204 ק"מ אורכו ו-1,308 מ' עומקו.

נרייפיורד הוא פיורד צר. רוחבו נע בין 250 מטר בנקודה הצרה ביותר ליותר מקילומטר בנקודה הרחבה ביותר. עומקו נע בין 10 ל-250 מטרים. משני צידי הפיורד נמצאים מצוקים גבוהים ותלולים, המתנשאים לגבהים של כ-1,200 מטר מעל פני האדמה. מסביב לפיורד נמצאים כמה חוות נטושות וכמה עיירות מתוירות, כמו גודבנגן (Gudvangen) ובאקה (Bakka).

הפיורד קרוי על שמו של ניורד (Njord), אל ואניר במיתולוגיה הנורדית.

החל משנת 1885 באזור פועל מלון סטלהיים.

בשנת 2005 הוכלל יחד עם ייראנגרפיורד ברשימת אתרי המורשת העולמית של אונסק"ו.
 

The View From Stalheim Hotel.png| נופי נרייפיורד הנשקפים ממלון סטלהיים


## קישורים חיצוניים

* מפה של הפיורד וסביבתו
* אתר המוקדש לפיורד

קטגוריה:נורווגיה: פיורדים
קטגוריה:מערב נורווגיה: פיורדים
טרידימיט

**טרידימיט** הוא פולימורף (בעל אותו הרכב כימי, אבל בעל מבנה שונה) של המינרל קוורץ המופיע בדרך כלל כגבישים טריקליניים פסאודוהקסגונליים שצורתם לוחיות או קשקשים זעירים, לבנים או חסרי צבע בתוך חללים בסלע געשי חומצי.

נוסחת המבנה הכימי של הטרידימיט היא SiO2. נוסחה זו זהה לכל המינרלים החברים בקבוצת הקוורץ, הכוללת גם את הקריסטובליט, הקואסיט והסטישהוביט. ההבדל בין המינרלים נובע, בין השאר, מהתגבשותם בטמפרטורות שונות. במקור, הטרידימיט יציב בטווח הטמפרטורות שבין 870ºC ל-1470ºC, תצורה זו של הטרידמיט מכונה בטא טרידימיט והגבישים שלה הם הקסגונליים. כאשר הסלע מתקרר הופך הבטא טרידימיט לאלפא טרידימיט (או רק טרידימיט) השומר על הצורה החיצונית ההקסגונלית של הבטא טרידימיט, כלומר הטרידימיט הוא פסאודומורף של הבטא טרידימיט. לבטא טרידימיט יש מבנה שהוא סימטרי יותר מזה של הטרידימיט שלגביו יש ויכוח האם הוא אורתורומבי, טריקליני או מונוקליני. בסופו של דבר יכול גם האלפא טרידימיט להפוך לקוורץ בתהליך ארוך, כאשר גם הקוורץ שומר על המבנה ההקסגונלי, ולכן לעיתים ניתן למצוא בחנויות של מינרלים דוגמאות של "טרידימיט" שהן בעצם קוורץ.

קשיותו של הטרידימיט היא בין 6.5 ל-7 בסולם מוס ומשקלו הסגולי הוא בין 2.28 ל-2.33 גרם לסמ"ק. מבחינת תכונותיו האופטיות הטרידימיט הוא דו-צירי חיובי, בעל מקדם שבירה של 1.47 ושבירה כפולה <.004. גבישים תאומים נפוצים בצורת טריז או בצורת כוכב בעל שישה קצוות.

חשיבותו העיקרית של הטרידימיט היא בתחום הפטרולוגיה. בהיותו מציין את הטמפרטורה בה היה הסלע כאשר התגבש. מתחת ל-870ºC מתגבש קוורץ הסלע ומעל ל-1470ºC מתגבש הקריסטובליט. סלע מותך יכול לעבור כמה שלבים בעת ההתגבשות ולכן לעיתים מוצאים את כל שלושת הסוגים באותו סלע, דבר המקשה על הבנת סביבת ההיווצרות. את הטרידימיט נוהגים ליצור באופן סינתטי עבור תהליך יצירת קרמיקה חסינת אש.

הטרידימיט תואר לראשונה ב-1868 מדגימות שנאספות ברכס סרו סן קריסטובל (Cerro San Cristóbal) במדינת אידלגו שבמקסיקו. מקור השם ביוונית - "טרידמוס", כלומר "שלישייה", שכן הטרידימיט מופיע במקרים רבים בתצורת גבישים תאומים הבנויים משלושה גבישים (באנגלית טרילינגים) החודרים האחד לתוך השני ויוצרים כוכב בעל שישה קצוות.

בעבר נחשב הטרידימיט למינרל נדיר, אבל בדיקה מעבדתית של סלעים געשיים ממקומות רבים בעולם הראתה שתפוצתו נרחבת. הגבישים הזעירים עד מיקרוסקופיים של הטרידימיט מקשים על זיהויו בתנאי שטח, אם כי צורתו הפסאודוהקסגונלית, והגבישים התאומים הנפוצים שלו מאפשרים זיהוי זה ואימות מוחלט אפשרי על ידי מדידת מקדם השבירה.

ניתן למצוא טרידימיט בעיקר בחללים בסלעים געשים פלסיים, וגם בבזלות, דוגמת בזלת תולאיטית, ובאבני חול שעברו התמרת מגע.

מקומות בהם ניתן למצוא טרידימיט כוללים את סרו סן קריסטובל (Cerro San Cristóbal) במדינת אידלגו שבמקסיקו (שם נתגלה המינרל לראשונה); ליטלטון הרבור (Lyttleton Harbor) בניו זילנד; בפוי קפושן (Puy Capuchin), שבמחוז פוי-דה-דום (Puy-de-Dôme) שבצרפת; בהרי סאן חואן (San Juan) בקולורדו, צוק אובסידיאן בפארק הלאומי ילוסטון בוויומינג ועל הר לאסן (Lassen) בפארק הלאומי הגעשי לאסן בקליפורניה שבארצות הברית.

## ראו גם
*קריסטובליט
*קואסיט
*סטישהוביט

## קישורים חיצוניים

* טרידימיט באתר Mineral galleries
* טרידימיט באתר webmineral
* טרידימיט באתר Mindat
* טרידימיט באתר Minerals.Net
* טרידימיט בפרויקט rruf
* 

## הערות שוליים

קטגוריה:קוורץ
קטגוריה:טקטוסיליקטים
קטגוריה:מינרלים סיליקטיים
קטגוריה:מינרלים
שפופרת אוויר

שמאל|ממוזער|350px|רכבת תחתית ניסיונית אשר התבססה על טכנולוגיית שפופרות האוויר הוצגה לראשונה בשנת 1867
שמאל|ממוזער|200px|מסוף שפופרות אוויר
**שפופרת אוויר** היא מערכת מהירה ומאובטחת להעברת אובייקטים קטנים בתוך כמוסות בצורת גלילים דרך רשת של שפופרות על ידי אוויר דחוס או על ידי ואקום.

## היסטוריה
טכנולוגיית שפופרות האוויר לצורך העברת אובייקטים הומצאה לראשונה על ידי פינאס באלק (Phineas Balk) בשנת 1806. המצאה זו נכנסה לשימוש מעשי רק בשנת 1886. הוויקטוריאנים היו הראשונים שהחלו להשתמש בקווי שפופרות אוויר לצורך העברת הודעות טלגרף או מברקים לבניינים בקרבת מקום מתחנות טלגרפיה.

בעוד שכיום הם משמשים בעיקר להעברת חבילות קטנות ו/או מסמכים - בעיקר בבנקים ובסופרמרקטים בצפון אמריקה. בתחילה, כאשר טכנולוגיה זו הומצאה במהלך העשור הראשון של המאה ה-19, הוצע כי טכנולוגיה זו תשמש לצורך הובלת אובייקטים כבדים. החזון של הממציאים של הטכנולוגיה היה לפרוס רשת נרחבת של שפופרות ענקיות אשר תשמש לצורך הובלת אנשים.

## שימוש נוכחי

כיום הטכנולוגיה עדיין נמצאת בשימוש באזור צפון אמריקה - מספר גדול של בנקים אמריקאים מאפשרים ללקוחותיהם להפקיד כספים בלי לעזוב את מכוניותיהם דרך דריב-אין מיוחד בחלק האחורי של הבנק שם הלקוחות משתמשים בשפופרות האוויר כדי להעביר מזומנים, או מסמכים בין המכוניות לקופאיים. מפעלים רבים גם משתמשים בטכנולוגיה זו כדי להעביר חלקים באופן מהיר לאורך מתחמים גדולים. חנויות רבות גם משתמשות במערכות אלו כדי להעביר באופן יעיל ובטוח יותר את המזומנים בדלפק בסוף היום מן החנות אל המשרדים כמו גם כדי להעביר כסף קטן לקופאיים.
כמו כן, מספר בתי חולים בארץ משתמשים בטכנולוגיה זו בעיקר להעברת דגימות למעבדה בקומות אחרות ומנות דם למחלקות.

## שימושים עתידיים

חברת הייפרלופ בבעלות היזם והממציא אילון מאסק עוסקת בפיתוח של רכבת נוסעים על קולית אשר תנוע על מסילה אלקטרו מגנטית בתוך שפופרת סגורה שבתוכה יהיה לחץ אויר נמוך שימנע את החיכוך עם האוויר ואובדן המהירות האנרגיה הנגרם מכך.

תוכנית המיזם נחשפה במסמך בן 57 עמודים ב-12 באוגוסט 2013. על פי התוכנית, קרון שיכול להכיל 28 נוסעים ינוע בצינור שבו לחץ אוויר נמוך. המנוע ישאב אוויר מחלקו הקדמי של הקרון וישחרר אותו דחוס, דרך חלקו התחתון. כך לקרון לא יהיה חיכוך עם דפנות הצינור ומעט מאוד חיכוך-צמיגות עם האוויר, ובדומה לרכבת, הוא לא ידרוש נהיגה בעזרת הגה.

זניחות החיכוך אמורה, לפי מאסק, לאפשר נסיעה מהירה של הקרון בלי בזבוז אנרגיה, והנסיעה בצינור תהיה חלקה ונטולת הפרעות עד כדי כך, שהנסיעה תראה כשילוב בין "מטוס קונקורד, רובה אלקטרומגנטי ושולחן הוקי אוויר".

## אזכורים בתרבות
מאז המצאת שפופרות האוויר, טכנולוגיה זכתה לאזכורים רבים בעיקר בספרים, בסרטים ובסדרות המדע בדיוניים. בין השאר טכנולוגיה זו זכתה לאזכורים בספרו של ג'ורג' אורוול "1984", בסרט "ברזיל", בסדרה "משפחת סילוני", בסדרה "פיוצ'רמה", בסרט "007 באזור המסוכן" (1987), בגרסת הסרט של "הצל" (1994) ובסדרת הטלוויזיה אבודים.

## ראו גם
* פנאומטיקה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טכנולוגיה תחבורתית
קטגוריה:הנדסה אזרחית
קטגוריה:שינוע
אוויר
קטגוריה:פנאומטיקה
צארינה

ממוזער|250px|הצאריצה אלכסנדרה פיודרובנה
**צארינה** (ברוסית: **צאריצה** цари́ца, בבולגרית: царица) הוא תוארה של רעיית הצאר של רוסיה או של בולגריה, בתקופה שהיה במדינות אלה שלטון מלוכני. כאשר שלט ברוסיה או בבולגריה צאר קיבלה רעייתו את התואר עם נישואיהם. גם כאשר עמדה אישה בראש הקיסרות הרוסית היא נשאה את התואר "צארינה". כך, היה זה תוארן של יקטרינה הראשונה ששלטה בין השנים 1725–1727, של אנה, קיסרית רוסיה בין השנים 1730–1740, של יליזבטה, קיסרית רוסיה בין השנים 1741–1762 ושל יקטרינה הגדולה, קיסרית רוסיה בין השנים 1762–1796. אחרי פיוטר הראשון תואר זה היה תואר בלתי רשמי מאחר שהתואר הרשמי של הצאר נהיה "אימפרטור" (император – קיסר) והתואר הרשמי של הצארינה היה "אימפרטריצה" – (императрица – "קיסרית").

הצארינות שקיבלו את התואר בשל נישואיהן לצאר הרוסי היו: נטליה אלכסייבנה, יליזבטה אלכסייבנה, אלכסנדרה פיודורובנה, מריה אלכסנדרובנה, מריה פיודורובנה. האחרונה בצארינות הרוסיות הייתה אלכסנדרה פיודורובנה שנישאה לצאר ניקולאי השני.

אלאונורה מרויס-קוסטריץ הפכה לצארינה בשל נישואיה לצאר פרדיננד הראשון מבולגריה, וג'ובאנה מאיטליה, האחרונה בצארינות של בולגריה שהייתה רעייתו של הצאר הבולגרי בוריס השלישי.

## ראו גם
* צאר
* צארבנה

## קישורים חיצוניים

*
קטגוריה:אצולה רוסית
קטגוריה:בני זוג של מנהיגי מדינות
קטגוריה:מלכות רעיות
קטגוריה:נשים ברוסיה
קטגוריה:נשים בבולגריה
קטגוריה:מונחים לנשים
רישום כוזב במסמכי תאגיד

**רישום כוזב במסמכי תאגיד** הוא עבירה פלילית המיוחסת לעבירות צווארון לבן. עבירה זו נאסרת בסעיף 423 בחוק העונשין, סעיף זה תוקן בשנת 1974 ונועד להרחיב את המקרים שבהם יש עניין של מרמה או סחיטה על ידי בעלי תפקיד בתאגיד.

החוק קובע כי מייסד, מנהל, חבר או פקיד של תאגיד, הרושם, או גורם לרישום, פרט כוזב במסמך של התאגיד, או נמנע מלרשום בו פרט אשר היה עליו לרשמו, בכוונה להשיג דבר במרמה, למעול או כדי להלבין כספים, או כדי להטות מכרזים ומינויים, או כדי לטייח עבירה קודמת על ידי העלמת המידע הרלוונטי מרישום הארגון, דינו בישראל מאסר של חמש שנים. לעניין סעיף זה, "תאגיד" - לרבות תאגיד העומד להיווסד. העבירה מתבצעת לעיתים תוך מתן או לקיחת שוחד או על ידי טובות הנאה.

במהלך השנים הורשעו רבים מבכירי הממשל בישראל בעבירה זו, בהם:
* עמרי שרון - חבר הכנסת מטעם הליכוד וקדימה בכנסת ה-16 ובנו של ראש הממשלה אריאל שרון. על עבירה זו ועבירות של עדות שקר והפרת חוק מימון מפלגות נגזר עליו בשנת 2006 מאסר בפועל של 7 חודשים וקנס בסך 300 אלף ש"ח;
* אברהם הירשזון - חבר הכנסת מטעם הליכוד וקדימה בכנסת ה-10, ה-13, ה-14, ה-15, ה-16 וה-17. שימש גם כיו"ר ועדת הכספים, יו"ר הסתדרות העובדים הלאומית, שר התיירות, שר התקשורת ושר האוצר. על עבירה זו ועבירות של קבלת דבר במרמה בנסיבות מחמירות, במרמה והפרת אמונים בתאגיד, בהלבנת הון נגזר עליו בשנת 2009 מאסר בפועל של 5 שנים וחמישה חודשים, מאסר על תנאי של שנה, וקנס בסך 450 אלף ש"ח;
* יאיר לוי - חבר הכנסת מטעם מפלגת ש"ס בכנסת ה-12 וממייסדיה של מערכת החינוך של ש"ס אל המעיין. על עבירה זו ועבירות של גנבה בידי מנהל, זיוף מסמך בנסיבות מחמירות, והפרת אמונים בתאגיד נגזר עליו בשנת 1994 מאסר בפועל של 4 שנים, מאסר על תנאי של 3 שנים, וקנס בסך 275 אלף ש"ח.

## קישורים חיצוניים
* סעיף 423 לחוק העונשין באתר נבו העוסק בנושא
* דברי הסבר לחקיקה באתר הכנסת
## הערות שוליים

קטגוריה:דיני תאגידים